title: A Bizottság (EU) 2019/418 határozata (2019. március 13.) az (EU) 2017/1214, az (EU) 2017/1215, az (EU) 2017/1216, az (EU) 2017/1217, az (EU) 2017/1218 és az (EU) 2017/1219 határozat módosításáról (az értesítés a C(2019) 1851. számú dokumentummal történt) (EGT-vonatkozású szöveg.)

text:
                  15.3.2019

                  HU

                  Az Európai Unió Hivatalos Lapja

                  L 73/188

         A BIZOTTSÁG (EU) 2019/418 HATÁROZATA
         (2019. március 13.)
         az (EU) 2017/1214, az (EU) 2017/1215, az (EU) 2017/1216, az (EU) 2017/1217, az (EU) 2017/1218 és az (EU) 2017/1219 határozat módosításáról

               (az értesítés a C(2019) 1851. számú dokumentummal történt)

         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
         az Európai Unió ökocímkézésért felelős bizottságával folytatott konzultációt követően,
         mivel:

                     (1)

                     A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet. Az egyes termékcsoportokra vonatkozóan egyedi ökocímke-kritériumokat kell megállapítani.

                     (2)

                     Az (EU) 2017/1214 (2), az (EU) 2017/1215 (3), az (EU) 2017/1216 (4), az (EU) 2017/1217 (5), az (EU) 2017/1218 (6) és az (EU) 2017/1219 (7) bizottsági határozat meghatározza a kézi mosogatószerek, az ipari és intézményi felhasználásra szánt gépi mosogatószerek, a gépi mosogatószerek, a kemény felületekre szánt tisztítószerek, a mosószerek és az ipari és intézményi felhasználásra szánt mosószerek kritériumait és az azokhoz kapcsolódó értékelési és ellenőrzési követelményeket.

                     (3)

                     Több, uniós ökocímkét odaítélő nemzeti szervezet arról tájékoztatta a Bizottságot, hogy nehézségekbe ütközik az említett határozatok által meghatározott kritériumok teljesítése. Az említett kritériumok alapján különösen az egyes összetevőkben szennyeződésként jelen lévő anyagokat (például a foszfátokat) szükséges koncentrációjuktól függetlenül kizárni a mosó- és tisztítószer késztermékekből, jelenleg azonban technikailag nem kivitelezhető az ilyen szennyeződések eltávolítása.

                     (4)

                     A (2) preambulumbekezdésben felsorolt határozatok hatályon kívül helyezték és felváltották az e területen hozott korábbi bizottsági határozatokat. A korábbi határozatok értelmében a szennyeződéseknek és a melléktermékeknek csak akkor kellett megfelelniük a kritériumoknak, ha a késztermékben 0,010 %(m/m) vagy annál nagyobb koncentrációban voltak jelen. A Bizottság értékelést végzett, és arra a következtetésre jutott, hogy a korábbi határozatokkal összhangban a (2) preambulumbekezdésben felsorolt határozatokban szereplő egyes kritériumoknak való megfelelés céljából mind a melléktermékek, mind a nyersanyagokból származó szennyeződések tekintetében a késztermék 0,010 tömegszázalékában kell meghatározni a minimális koncentráció határértékét.

                     (5)

                     Az (EU) 2017/1217 határozat hatályon kívül helyezte a 2011/383/EU bizottsági határozatot (8) és annak helyébe lépett „az általános tisztítószerek és a szaniterhelyiségek tisztításához használt tisztítószerek” termékcsoport vonatkozásában. Az (EU) 2017/1217 határozat 18 hónapos átmeneti időszakot határozott meg annak érdekében, hogy a 2011/383/EU határozatban megállapított kritériumok alapján az uniós ökocímkét elnyert termékek gyártói számára elegendő idő álljon rendelkezésre ahhoz, hogy termékeiket az (EU) 2017/1217 határozatban megállapított felülvizsgált kritériumokhoz igazítsák. Ez az átmeneti időszak 2018. december 26-án lejárt. Több illetékes nemzeti szervezet arról tájékoztatta a Bizottságot, hogy az uniós ökocímkét odaítélő szerződések megújítására irányuló kérelmek nagy száma miatt az átmeneti időszakot hat hónappal meg kell hosszabbítani. A Bizottság által elvégzett értékelés megerősítette, hogy ebben a kivételes esetben szükséges az átmeneti időszak hat hónappal történő meghosszabbítása.

                     (6)

                     Mind az (EU) 2017/1218, mind az (EU) 2017/1219 határozat tartalmaz a 66/2010/EK rendelet 6. cikkének (7) bekezdése alapján engedélyezett eltérést – az ε-ftalimido-peroxi-hexánsav (PAP) vízi környezetre veszélyes anyagként való besorolása esetén: Akut veszélyesség, 1. kategória (H400) vagy veszélyes a vízi környezetre: Krónikus veszélyesség, 3. kategória (H412), legfeljebb 0,6 g/kg mosnivaló maximális koncentrációjáig. Ezeket az eltéréseket azért adták meg, mert elismerték, hogy a PAP fontos szerepet tölt be az említett határozatok hatálya alá tartozó mosó- és tisztítószerekben lévő fehérítőszerként, és mivel a mosási folyamat során nagy fokú lebomláson megy keresztül.

                     (7)

                     A mosási folyamat során a PAP ε-ftalimido-hexánsavvá (PAC) bomlik. Ez az anyag nem peroxidikus, biológiailag könnyen lebontható és nem veszélyes a környezetre. Mivel a PAP gyorsan lebomlik PAC-re és soha nem jut a kibocsátott vízbe, helyénvalóbb a PAC-re vonatkozó lebonthatósági tényezőket alkalmazni a PAP-re a termék kritikus hígítási térfogatának kiszámításakor. Hasonló megközelítés szerepel az (EU) 2017/1219 határozatban is, ahol külön szabályokat alkalmaztak a mosási folyamat során perecetsavvá bomló hidrogén-peroxid anyag kritikus hígítási térfogatának kiszámítására. Az (EU) 2017/1219 határozatot ezért módosítani kell annak érdekében, hogy a PAC lebonthatósági értékeinek felhasználásával külön szabályok alkalmazását írja elő a PAP-re vonatkozó kritikus hígítási térfogat kiszámítására.

                     (8)

                     A PAP-t elsősorban a többkomponensű professzionális mosószerekben, nem pedig a háztartási mosószerekben használják fehérítőszerként. Az (EU) 2017/1218 határozatban szereplő, a PAP-re vonatkozó jelenlegi eltérés ezért szükségtelen, és meg kell szüntetni.

                     (9)

                     Az egyértelműség érdekében az (EU) 2017/1218 határozat mellékletében a 3. táblázatot indokolt úgy módosítani, hogy azt kiegészítse egy, az anyag 1272/2008/EK rendelet szerinti osztályozását mutató oszlop.

                     (10)

                     Ezért az (EU) 2017/1214, az (EU) 2017/1215, az (EU) 2017/1216, az (EU) 2017/1217, az (EU) 2017/1218 és az (EU) 2017/1219 határozatot ennek megfelelően módosítani kell.

                     (11)

                     Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

               ELFOGADTA EZT A HATÁROZATOT:

            1. cikk
            Az (EU) 2017/1214 határozat mellékletében az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal megjelölt (*) megjegyzés helyébe a következő szöveg lép:

               „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

            2. cikk
            Az (EU) 2017/1215 határozat mellékletében az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal megjelölt (*) megjegyzés helyébe a következő szöveg lép:

               „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

            3. cikk
            Az (EU) 2017/1216 határozat mellékletében az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal megjelölt (*) megjegyzés helyébe a következő szöveg lép:

               „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

            4. cikk
            Az (EU) 2017/1217 határozat a következőképpen módosul:

                        a)

                        A 7. cikk (3) bekezdése helyébe a következő szöveg lép:

                           „(3)   A 2011/383/EU határozatban megállapított kritériumok alapján odaítélt uniós ökocímkék 2019. június 30-ig használhatóak.”

                        b)

                        A mellékletben az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal jelölt (*) megjegyzés helyébe a következő szöveg lép:
                        „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

            5. cikk
            Az (EU) 2017/1218 határozat melléklete a következőképpen módosul:

                        a)

                        Az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal jelölt (*) megjegyzés helyébe a következő szöveg lép:
                        „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

                        b)

                        Az 5. kritérium (Kizárt és korlátozás hatálya alá eső anyagok) b) pontjának ii. alpontjában a 3. táblázat (Mentesített anyagok) helyébe az e határozat mellékletében szereplő táblázat lép.

            6. cikk
            Az (EU) 2017/1219 határozat melléklete a következőképpen módosul:

                        a)

                        az 1. kritériumnál (Vízi szervezetekre gyakorolt mérgező hatás) az utolsó bekezdés helyébe a következő szöveg lép:
                        „Mivel a mosási folyamat során egyes anyagok lebomlanak, az alábbiakra külön szabályok vonatkoznak:

                                    —

                                    hidrogén-peroxid (H2O2) – a KHT kiszámításakor nem kell figyelembe venni,

                                    —

                                    perecetsav – a számításban ecetsavként kell figyelembe venni,

                                    —

                                    ε-ftalimido-peroxi-hexánsav (PAP) – a számításban ε-ftalimido-hexánsavként (PAC) kell figyelembe venni.

                              Az [ε] -ftalimido hexánsav (PAC) esetében a KHT [
                              krónikus
                           ] kiszámításához használt értékek a következők:

                                    LT(i) = 0,05

                                    TT krónikus(i) = 0,256 mg/l

                                    Aerob = R

                                    Anaerob = O;”;

                        b)

                        Az „Értékelés és ellenőrzés” című szakaszban a b) pontban (Méréshatárok) az 1. táblázatban a csillaggal jelölt (*) megjegyzés helyébe a következő szöveg lép:
                        „(*)   »nincs határérték«: a koncentrációtól függetlenül (analitikai kimutatási határ) az összes alapanyag esetében, kivéve a melléktermékeket és a nyersanyagokból származó szennyeződéseket, amelyek legfeljebb 0,010 %(m/m) koncentrációban lehetnek jelen a késztermékben;”.

            7. cikk
            Ennek a határozatnak a tagállamok a címzettjei.

            Kelt Brüsszelben, 2019. március 13-én.

                  a Bizottság részéről

               Karmenu VELLA

                  a Bizottság tagja

            (1)  HL L 27., 2010.1.30., 1. o.

            (2)  A Bizottság (EU) 2017/1214 határozata (2017. június 23.) a kézi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 1. o.).

            (3)  A Bizottság (EU) 2017/1215 határozata (2017. június 23.) az ipari és intézményi felhasználásra szánt gépi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 16. o.).

            (4)  A Bizottság (EU) 2017/1216 határozata (2017. június 23.) a gépi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 31. o.).

            (5)  A Bizottság (EU) 2017/1217 határozata (2017. június 23.) a kemény felületekre szánt tisztítószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 45. o.).

            (6)  A Bizottság (EU) 2017/1218 határozata (2017. június 23.) a mosószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 63. o.).

            (7)  A Bizottság (EU) 2017/1219 határozata (2017. június 23.) az ipari és intézményi felhasználásra szánt mosószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 79. o.).

            (8)  A Bizottság 2011. június 28-i 2011/383/EU határozata az általános tisztítószerek és a szaniterhelyiségek tisztításához használt tisztítószerek uniós ökocímkéjének odaítélésére vonatkozó ökológiai kritériumok megállapításáról (HL L 169., 2011.6.29., 52. o.).

            MELLÉKLET

                        Anyag

                        Az 1272/2008/EK rendelet szerinti osztályozás

                        Figyelmeztető mondat

                        Felületaktív anyagok

                        A vízi környezetre veszélyes – akut veszélyesség, 1. kategória

                        H400 Nagyon mérgező a vízi élővilágra.

                        A vízi környezetre veszélyes – krónikus veszélyesség, 3. kategória

                        H412 Ártalmas a vízi élővilágra, hosszan tartó károsodást okoz

                        Szubtilizin

                        A vízi környezetre veszélyes – akut veszélyesség, 1. kategória

                        H400 Nagyon mérgező a vízi élővilágra.

                        A vízi környezetre veszélyes – krónikus veszélyesség, 2. kategória

                        H411 Mérgező a vízi élővilágra, hosszan tartó károsodást okoz.

                        Enzimek (1)

                        Bőrszenzibilizáció, 1., 1A., 1B. veszélyességi kategória

                        H317 Allergiás bőrreakciót válthat ki

                        Légzőszervi szenzibilizáció, 1., 1A., 1B. veszélyességi kategória

                        H334 Belélegezve allergiás és asztmás tüneteket és nehéz légzést okozhat

                        Az NTA, az MGDA és a GLDA szennyeződéseként (2)

                        Rákkeltő hatás, 2. veszélyességi kategória

                        H351 Feltehetően rákot okoz.

               (1)

                        (*2)

                        A stabilizálószereket és a készítmények más segédanyagait is beleértve.

               (2)

                        (*3)

                        A nyersanyagban 0,2 % alatti koncentrációban, amennyiben a késztermékben az összkoncentráció 0,10 % alatt van.


title: A Tanács (EU) 2019/477 határozata (2019. március 12.) az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodáshoz a Bolgár Köztársaság és Románia Európai Unióhoz való csatlakozásának figyelembevétele céljából csatolt jegyzőkönyv megkötéséről

text:
                  25.3.2019

                  HU

                  Az Európai Unió Hivatalos Lapja

                  L 82/2

         A TANÁCS (EU) 2019/477 HATÁROZATA
         (2019. március 12.)
         az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodáshoz a Bolgár Köztársaság és Románia Európai Unióhoz való csatlakozásának figyelembevétele céljából csatolt jegyzőkönyv megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikk (6) bekezdése a) pontjának i. alpontjával,
         tekintettel a 2005-ös csatlakozási okmányra és különösen annak 6. cikke (2) bekezdésére,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:

                     (1)

                     Az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodáshoz a Bolgár Köztársaság és Románia Európai Unióhoz való csatlakozásának figyelembevétele céljából csatolt jegyzőkönyvet az Európai Közösség és tagállamai részéről 2009. november 30-án aláírták, figyelemmel annak megkötésére.

                     (2)

                     A jegyzőkönyv 8. cikke (2) bekezdésének megfelelően a jegyzőkönyvet 2007. január 1-jei hatállyal ideiglenesen alkalmazni kell.

                     (3)

                     A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett.

                     (4)

                     A jegyzőkönyvet jóvá kell hagyni,

               ELFOGADTA EZT A HATÁROZATOT:

            1. cikk
            Az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló euro-mediterrán megállapodáshoz a Bolgár Köztársaság és Románia Európai Unióhoz történő csatlakozásának figyelembevétele céljából csatolt jegyzőkönyvet (2) az Európai Unió és tagállamai nevében a Tanács jóváhagyja.

            2. cikk
            A jegyzőkönyv 7. cikkében előírt értesítést az Unió nevében a Tanács elnöke teszi meg (3), amelyben értesíti a Jordán Hasimita Királyságot az alábbiakról:

               „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait és terhelik annak kötelezettségei. Ezért a jegyzőkönyv szövegében az „Európai Közösség”-re vagy a „Közösség”-re való hivatkozásokat adott esetben „Európai Unió”-ként kell értelmezni.”

            3. cikk
            Ez a határozat az elfogadásának napján lép hatályba.

            4. cikk
            Ezt a határozatot az Európai Unió Hivatalos Lapjában ki kell hirdetni.

            Kelt Brüsszelben, 2019. március 12-én.

                  a Tanács részéről

                  az elnök

               E.O. TEODOROVICI

            (1)  2011. január 18-i egyetértés (HL C 136. E, 2012.5.11., 105. o.).

            (2)  HL L 40., 2010.2.13., 64. o.

            (3)  A Tanács főtitkársága az Európai Unió Hivatalos Lapjában közzéteszi a jegyzőkönyv hatálybalépésének időpontját.


title: A Tanács (KKBP) 2019/539 határozata (2019. április 1.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

text:
                  2.4.2019

                  HU

                  Az Európai Unió Hivatalos Lapja

                  L 93/15

         A TANÁCS (KKBP) 2019/539 HATÁROZATA
         (2019. április 1.)
         a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2015. július 31-én elfogadta a líbiai helyzetre tekintettel hozott korlátozó intézkedésekről szóló (KKBP) 2015/1333 határozatot (1).

                     (2)

                     A Tanács 2018. szeptember 28-án elfogadta a (KKBP) 2018/1465 határozatot (2).

                     (3)

                     A líbiai helyzet súlyosságára és folytatódó instabilitására tekintettel a Tanács úgy döntött, hogy a korlátozó intézkedéseket három személy vonatkozásában további hat hónappal meg kell hosszabbítani.

                     (4)

                     A (KKBP) 2015/1333 határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A (KKBP) 2015/1333 határozat 17. cikkének (3) és (4) bekezdése helyébe a következő szöveg lép:

                  „(3)   A 8. cikk (2) bekezdésében említett intézkedéseket 2019. október 2-ig kell alkalmazni a II. mellékletben szereplő 14., 15. és 16. bejegyzés tekintetében.

                  (4)   A 9. cikk (2) bekezdésében említett intézkedéseket 2019. október 2-ig kell alkalmazni a IV. mellékletben szereplő 19., 20. és 21. bejegyzés tekintetében.”.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2019. április 1-jén.

                  a Tanács részéről

                  az elnök

               G. CIAMBA

            (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).

            (2)  A Tanács (KKBP) 2018/1465 határozata (2018. szeptember 28.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (HL L 245., 2018.10.1., 16. o.).


title: A Tanács (EU) 2019/867 határozata (2019. május 14.) az Antarktisz Tengeri Élővilágának Védelmével Foglalkozó Bizottságban (CCAMLR) az Európai Unió által képviselendő álláspontról és a CCAMLR-ben az Unió nevében képviselendő álláspontról szóló, 2014. június 24-i határozat hatályon kívül helyezéséről

text:
                  28.5.2019

                  HU

                  Az Európai Unió Hivatalos Lapja

                  L 140/72

         A TANÁCS (EU) 2019/867 HATÁROZATA
         (2019. május 14.)
         az Antarktisz Tengeri Élővilágának Védelmével Foglalkozó Bizottságban (CCAMLR) az Európai Unió által képviselendő álláspontról és a CCAMLR-ben az Unió nevében képviselendő álláspontról szóló, 2014. június 24-i határozat hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az Unió a 81/691/EGK tanácsi határozat (1) útján megkötötte az Antarktisz tengeri élővilágának védelméről szóló egyezményt (2) (a továbbiakban: a CAMLR-egyezmény), amely 1982. április 7-én lépett hatályba, és amely létrehozta az Antarktisz Tengeri Élővilágának Védelmével Foglalkozó Bizottságot (a továbbiakban: a CCAMLR). Belgium, Spanyolország, Franciaország, Németország, Olaszország, Lengyelország, Svédország és az Egyesült Királyság is a CAMLR-egyezmény szerződő fele. Görögország, Hollandia és Finnország szerződő fele a CAMLR-egyezménynek, de nem tagja a CCAMLR-nek.

                     (2)

                     A CAMLR-egyezmény IX. cikkének (1) bekezdése értelmében a CCAMLR éves ülésein olyan állományvédelmi intézkedéseket fogad el, amelyek az Antarktisz tengeri biológiai erőforrásainak védelmét, illetve észszerű hasznosítását hivatottak biztosítani. Ezen intézkedések kötelezővé válhatnak az Unióra nézve.

                     (3)

                     Az 1380/2013/EU európai parlamenti és tanácsi rendelet (3) előírja, hogy az Uniónak biztosítania kell, hogy a halászati és az akvakultúra-tevékenységek környezeti szempontból hosszú távon fenntarthatóak legyenek, végzésük összhangban legyen a gazdasági, a társadalmi és a foglalkoztatási előnyök elérésére irányuló célkitűzésekkel, valamint hogy hozzájáruljanak az élelmiszerellátás biztosításához. Az említett rendelet ezenkívül előírja, hogy az Uniónak elővigyázatossági megközelítést kell alkalmaznia a halászati gazdálkodás vonatkozásában, annak biztosítására törekedve, hogy a tengerek biológiai erőforrásainak kiaknázása helyreállítsa és olyan szinten tartsa a halászott fajok állományát, amely meghaladja a maximális fenntartható hozamot előállítani képes szintet. Az említett rendelet előírja továbbá, hogy az Uniónak a rendelkezésre álló legjobb tudományos szakvéleményeken alapuló állománygazdálkodási és -védelmi intézkedéseket kell hoznia, támogatnia kell a tudományos ismeretek és szakvélemények fejlesztését, valamint fokozatosan fel kell számolnia a visszadobás gyakorlatát, és elő kell mozdítania az olyan halászati módszerek alkalmazását, amelyek hozzájárulnak a szelektívebb halászathoz és a nem szándékos fogások amennyire lehetséges elkerüléséhez és csökkentéséhez, valamint a tengeri ökoszisztémára és a halászati erőforrásokra csekély hatást gyakorló halászathoz. Emellett az 1380/2013/EU rendelet kifejezetten előírja, hogy az Uniónak külső halászati politikáját az említett célkitűzésekkel és elvekkel összhangban kell folytatnia.

                     (4)

                     Amint azt az Unió külügyi és biztonságpolitikai főképviselőjének és az Európai Bizottságnak a „Nemzetközi óceánpolitikai irányítás: az óceánjaink jövőjét biztosító menetrend”című közös közleménye és a hozzá kapcsolódó tanácsi következtetések is leszögezik, a regionális halászati gazdálkodási szervezetek hatékonyságának támogatása és fokozása, valamint – adott esetben – azok irányításának javítása az e fórumok munkájában való uniós szerepvállalás központi elemét képezi.

                     (5)

                     „A műanyagok körforgásos gazdaságban betöltött szerepével kapcsolatos európai stratégia” című, az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett bizottsági közlemény konkrét intézkedéseket említ a műanyagok és a tengerszennyezés csökkentésére, valamint a tengeren elveszített vagy szándékosan hátrahagyott halászeszközök számának mérséklésére.

                     (6)

                     Helyénvaló meghatározni a CCAMLR ülésein a 2019–2023-as időszakban az Unió által képviselendő álláspontot, mivel CCAMLR állományvédelmi intézkedései kötelezőek lesznek az Unióra nézve és meghatározó módon befolyásolják majd az uniós jog, nevezetesen az 1035/2001/EK (4), a 600/2004/EK (5), a 601/2004/EK (6), az 1005/2008/EK (7) és az 1224/2009/EK (8) tanácsi rendelet, valamint a 2017/2403/EU európai parlamenti és tanácsi rendelet (9) tartalmát.

                     (7)

                     Az enlített álláspontnak csak olyan mértékben kell uniós megosztott hatáskörbe tartozó területekre kiterjednie, amennyiben azok közös uniós szabályokat érintenek. A Bíróság C-626/15 és C-659/16. sz. egyesített ügyekben (10) hozott ítéletével összhangban az Unió a CCAMLR területén csak tagállamaival együtt támogathatja védett tengeri területek létrehozását.

                     (8)

                     Az CCAMLR ülésein Unió által képviselendő álláspontot jelenleg a CCAMLR-ben az Unió nevében képviselendő álláspontról szóló, 2014. június 24-i tanácsi határozat állapítja meg. Helyénvaló az említett határozatot hatályon kívül helyezni és egy új, a 2019–2023-as időszakra vonatkozó határozattal felváltani.

                     (9)

                     Tekintettel a CAMLR-egyezmény hatálya alá tartozó területen található halászati erőforrások folyamatosan változó természetére, valamint arra, ennek következtében az uniós álláspontnak figyelembe kell vennie az új fejleményeket – ideértve a CCAMLR ülései előtt vagy alatt előterjesztett új tudományos és egyéb releváns információkat –, az uniós intézmények közötti jóhiszemű együttműködésnek az Európai Unióról szóló szerződés 13. cikke (2) bekezdésében meghatározott elvével összhangban a 2019–2023-as időszakra vonatkozóan meg kell állapítani az Unió álláspontjának évenkénti meghatározását szolgáló eljárásokat,

               ELFOGADTA EZT A HATÁROZATOT:

            1. cikk
            Az Antarktisz Tengeri Élővilágának Védelmével Foglalkozó Bizottságban (CCAMLR) az Unió által képviselendő álláspontot az I. melléklet tartalmazza. Az említett álláspont csak olyan mértékben terjed ki uniós megosztott hatáskörbe tartozó területekre, amennyiben azok közös uniós szabályokat érintenek.

            2. cikk
            A CCAMLR ülésein képviselendő uniós álláspont évenkénti meghatározását a II. melléklettel összhangban kell elvégezni.

            3. cikk
            Az I. mellékletben foglalt uniós álláspontot a Tanács legkésőbb a CCAMLR 2024-es éves üléséig értékeli és – adott esetben – a Bizottság javaslata alapján felülvizsgálja.

            4. cikk
            Az Antarktisz Tengeri Élővilágának Védelmével Foglalkozó Bizottságban (CCAMLR) az Európai Unió nevében képviselendő álláspontról szóló, 2014. június 24-i tanácsi határozat hatályát veszti.

            5. cikk
            Ez a határozat az elfogadásának napján lép hatályba.

            Kelt Brüsszelben, 2019. május 14-én.

                  a Tanács részéről

                  az elnök

               P. DAEA

            (1)  A Tanács 81/691/EGK határozata (1981. szeptember 4.) az Antarktisz tengeri élővilágának védelméről szóló egyezmény megkötéséről (HL L 252., 1981.9.5., 26. o.).

            (2)  HL L 252., 1981.9.5., 27. o.

            (3)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).

            (4)  A Tanács 1035/2001/EK rendelete (2001. május 22.) a Dissostichus fajok fogási dokumentációs rendszerének létrehozásáról (HL L 145., 2001.5.31., 1. o.).

            (5)  A Tanács 600/2004/EK rendelete az Antarktisz tengeri élővilágának védelméről szóló egyezmény hatálya alá tartozó területen folytatott halászati tevékenységekre vonatkozó bizonyos technikai intézkedések megállapításáról (HL L 97., 2004.4.1., 1. o.).

            (6)  A Tanács 601/2004/EK rendelete az Antarktisz tengeri élővilágának védelméről szóló egyezmény hatálya alá tartozó területen folytatott halászati tevékenységekre vonatkozó bizonyos ellenőrző intézkedések megállapításáról, valamint a 3943/90/EGK, a 66/98/EK és az 1721/1999/EK rendelet hatályon kívül helyezéséről (HL L 97., 2004.4.1., 16. o.).

            (7)  A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).

            (8)  A Tanács 1224/2009/EK rendelete (2009. november 20.) a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).

            (9)  Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).

            (10)  ECLI:EU:C:2018:925.

            I. MELLÉKLET

               Az Antarktisz Tengeri Élővilágának Védelmével Foglalkozó Bizottságban (CCAMLR) az Unió által képviselendő álláspont

            1.   ELVEK
            A CCAMLR keretében az Unió:

                        a)

                        azoknak a célkitűzéseknek és elveknek megfelelően jár el, amelyeket az Unió a közös halászati politika keretében követ, elsősorban az 1380/2013/EU rendelet 2. cikkének (2) bekezdésében említett elővigyázatossági megközelítés és az ott meghatározott, a maximális fenntartható hozamhoz kapcsolódó célkitűzések útján, a következők érdekében: a halászati gazdálkodás vonatkozásában az ökoszisztéma-alapú megközelítés alkalmazásának előmozdítása, a nem szándékos fogások lehető legnagyobb mértékű elkerülése és csökkentése, a visszadobás gyakorlatának fokozatos felszámolása, a halászati tevékenységek által a tengeri ökoszisztémákra és azok élőhelyeire gyakorolt hatások minimalizálása, valamint – a gazdaságilag életképes és versenyképes uniós halászat támogatása révén – a halászati tevékenységből élők megfelelő életszínvonalának biztosítása és a fogyasztók érdekeinek figyelembevétele;

                        b)

                        elősegíti az érdekelt felek megfelelő szerepvállalását a CCAMLR-intézkedések előkészítő szakaszában és gondoskodik arról, hogy a CCAMLR által elfogadott intézkedések összhangban legyenek a CAMLR-egyezménnyel;

                        c)

                        gondoskodik arról, hogy a CCAMLR által elfogadott intézkedések összhangban legyenek a nemzetközi joggal, különösen az ENSZ 1982. évi Tengerjogi Egyezményével, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló 1995. évi ENSZ-megállapodással, a nemzetközi védelmi és gazdálkodási intézkedések nyílt tengeri halászhajók általi betartásának előmozdításáról szóló 1993. évi megállapodással, valamint a kikötő szerinti államok intézkedéseiről szóló 2009. évi FAO-megállapodással;

                        d)

                        olyan álláspontokat képvisel, amelyek összhangban állnak az adott területen tevékenykedő egyéb regionális halászati gazdálkodási szervezetekével;

                        e)

                        következetességre és szinergiára törekszik a harmadik országokkal fenntartott kétoldalú halászati kapcsolatok keretében követett politikájával, és biztosítja az összhangot az egyéb uniós politikákkal, elsősorban a külkapcsolatok, a foglalkoztatás, a környezetvédelem, a kereskedelem, a fejlesztés, a kutatás és az innováció területén;

                        f)

                        gondoskodik arról, hogy eleget tegyen nemzetközi kötelezettségvállalásainak;

                        g)

                        a közös halászati politika külpolitikai vetületéről szóló bizottsági közleményről szóló, 2012. március 19-i tanácsi következtetésekkel (1) összhangban végzi tevékenységét;

                        h)

                        arra törekszik, hogy egyenlő versenyfeltételeket teremtsen az uniós flotta számára a CAMLR-egyezmény hatálya alá tartozó területen, az uniós jog szerint alkalmazandóakkal megegyező elvek és normák alapján, valamint törekszik ezen elvek és normák egységes végrehajtásának az előmozdítására;

                        i)

                        az Unió külügyi és biztonságpolitikai főképviselőjének és az Európai Bizottságnak a „Nemzetközi óceánpolitikai irányítás: az óceánjaink jövőjét biztosító menetrend” című közös közleményéről (2) szóló tanácsi következtetésekkel (3) összhangban jár el, továbbá előmozdítja a CCAMLR hatékonyságának támogatását és fokozását, valamint – adott esetben – a CCAMLR irányításának és teljesítőképességének javítását szolgáló intézkedéseket (különösen a tudományosság, a szabályszerűség, az átláthatóság és a döntéshozatal tekintetében), ily módon hozzájárulva az óceánok minden szempontból fenntartható kezeléséhez;

                        j)

                        a tagállamokkal együtt tevékenyen támogatja a védett tengeri területek reprezentatív hálózatának létrehozását a Déli-óceánon, többek között az Unió és a tagállamok által a védett tengeri területekre vonatkozó konkrét javaslatoknak a CCAMLR részére történő benyújtása révén;

                        k)

                        elősegíti a regionális halászati gazdálkodási szervezetek és a regionális tengeri egyezmények közötti koordinációt, valamint adott esetben ezeknek – megbízatásuk keretein belül – a globális szervezetekkel folytatott együttműködését;

                        l)

                        a tonhallal foglalkozó regionális halászati gazdálkodási szervezetek ún. kóbei folyamatához hasonló együttműködési mechanizmusokat mozdít elő a tonhaltól eltérő fajokkal foglalkozó regionális halászati gazdálkodási szervezetek között.

                  2.   IRÁNYVONALAK
            Az Unió – adott esetben – törekszik annak támogatására, hogy a CCAMLR elfogadja az alábbi intézkedéseket:

                        a)

                        a CAMLR-egyezmény hatálya alá tartozó terület halászati erőforrásai vonatkozásában a rendelkezésre álló legjobb tudományos szakvéleményeken alapuló állományvédelmi és -gazdálkodási intézkedések, beleértve a CAMLR által szabályozott tengeri élő biológiai erőforrásokra vonatkozó teljes kifogható mennyiségeket és kvótákat vagy erőkifejtést érintő szabályozásokat, amelyek legkésőbb 2020-ra biztosítják vagy fenntartják a maximális fenntartható hozam szerinti kiaknázási arányt. Szükség esetén az állományvédelmi és -gazdálkodási intézkedéseknek külön intézkedéseket kell tartalmazniuk a túlhalászott állományokra vonatkozóan, hogy a halászati erőkifejtés összhangba kerüljön a rendelkezésre álló halászati lehetőségekkel;

                        b)

                        a jogellenes, be nem jelentett és szabályozatlan halászati tevékenységek megelőzésére, megakadályozására és felszámolására irányuló intézkedések a CAMLR-egyezmény hatálya alá tartozó területen, beleértve a jogellenes, be nem jelentett és szabályozatlan halászati tevékenységet folytató hajók feketelistáinak összeállítását, a regionális halászati gazdálkodási szervezetekkel folytatott további információcserét, a fekete listák más regionális halászati gazdálkodási szervezetek fekete listáival való összevetését és a felségjel nélküli hajókkal szembeni célzott fellépést;

                        c)

                        a halászatra vonatkozó tudományos adatgyűjtést megerősítő, valamint a halászati ágazat és a tudósok közötti jobb együttműködést előmozdító intézkedések;

                        d)

                        a CAMLR-egyezmény hatálya alá tartozó területre vonatkozó nyomonkövetési, ellenőrzési és felügyeleti intézkedések az ellenőrzés hatékonyságának és a CCAMLR által elfogadott intézkedések betartásának a biztosítása érdekében, beleértve a CCAMLR által folytatott gazdálkodás tárgyát képező halászati erőforrások átrakásával kapcsolatos tevékenységek fokozott ellenőrzését és a CCAMLR által a Dissostichus-fajok tekintetében alkalmazott fogási dokumentációs rendszer (CDS) felülvizsgálatát a szóban forgó fajok kereskedelmében jelentkező esetleges joghézagok kiküszöbölése céljából, valamint a szomszédos regionális halászati gazdálkodási szervezetek ösztönzését a CCAMLR CDS-ével kapcsolatos együttműködésre;

                        e)

                        a halászati tevékenységek tengeri biodiverzitásra, valamint tengeri ökoszisztémákra és azok élőhelyeire gyakorolt negatív hatásainak minimalizálását célzó intézkedések, beleértve a tengeri szennyezés csökkentésére és a műanyagok tengerbe ürítésének megakadályozására, illetve a már tengerbe került műanyagok tengeri biodiverzitásra és ökoszisztémákra gyakorolt hatásának csökkentésére irányuló intézkedéseket, a nyílt tengeren folytatott mélytengeri halászat kezelésére vonatkozó nemzetközi FAO-iránymutatásokkal összhangban a CAMLR-egyezmény hatálya alá tartozó terület veszélyeztetett tengeri ökoszisztémáinak védelmét szolgáló intézkedéseket, valamint a nem szándékos fogások, köztük különösen a veszélyeztetett tengeri fajok nem szándékos fogásainak lehető legnagyobb mértékű elkerülésére és csökkentésére, valamint a visszadobás gyakorlatának fokozatos felszámolására irányuló intézkedéseket;

                        f)

                        a hátrahagyott, elveszített vagy más módon az óceánba juttatott halászeszközök hatását csökkentő és az ilyen eszközök azonosítását és begyűjtését megkönnyítő intézkedések;

                        g)

                        a kizárólag cápauszonyok zsákmányolására irányuló halászat betiltására irányuló intézkedések és a kifogott cápák uszonyostul való kirakodásának előírása;

                        h)

                        adott esetben és a vonatkozó alapító okmányok által megengedett keretek között a Nemzetközi Munkaügyi Szervezet (ILO) a halászati ágazat munkafeltételeiről szóló egyezményének végrehajtását ösztönző ajánlások;

                        i)

                        adott esetben közös megközelítések kidolgozása más regionális halászati gazdálkodási szervezetekkel, különösen azokkal, amelyek ugyanabban a térségben folytatnak halászati gazdálkodást;

                        j)

                        kiegészítő technikai intézkedések a CCAMLR kisegítő testületei és munkacsoportjai által kibocsátott ajánlások alapján;

                        k)

                        a tagállamokkal együtt védett tengeri területek kialakítása a rendelkezésre álló legjobb tudományos szakvélemények alapján, figyelemmel az Antarktisz tengeri élővilágának és a tengeri biodiverzitásnak a védelmére, valamint a veszélyeztetett ökoszisztémák és a környezeti jellemzők védelmére.

               (1)  7087/12 REV 1 ADD 1 COR 1.

               (2)  JOIN(2016) 49 final, 2016.11.10.

               (3)  7348/1/17 REV 1, 2017.3.24.

            II. MELLÉKLET

               Az Antarktisz Tengeri Élővilágának Védelmével Foglalkozó Bizottság éves ülésén képviselendő uniós álláspont évenkénti meghatározása

            A CCAMLR minden olyan éves ülése előtt, ahol e szervnek az Unióra joghatással bíró határozatot kell elfogadnia, gondoskodni kell arról, hogy az Unió által képviselendő álláspont az I. mellékletben meghatározott alapelvek és irányvonalak tiszteletben tartása mellett figyelembe vegye a Bizottsághoz eljuttatott legújabb tudományos és egyéb releváns információkat.
            Ennek érdekében a Bizottság a CCAMLR minden éves ülése előtt kellő időben eljuttatja a Tanácshoz az említett információk figyelembevételével javasolható uniós álláspont részletes írásos ismertetését, amelynek alapján a Tanács megvitatja, majd elfogadja az Unió nevében képviselendő álláspont részleteit.
            Amennyiben a CCAMLR valamely ülése során nem sikerül – akár már a helyszínen – megállapodásra jutni arról, hogy az uniós álláspont új elemeket vegyen figyelembe, akkor a kérdést vissza kell utalni a Tanács vagy előkészítői szervei elé.


title: A szociális biztonsági rendszerek koordinációjával foglalkozó igazgatási bizottság – F3 sz. határozata (2018. december 19.) a szociális biztonsági rendszerek koordinálásáról szóló 883/2004/EK rendelet 68. cikkének a különbözeti kiegészítés számítási módszerével kapcsolatos értelmezéséről (EGT-vonatkozású és az EK–Svájc-megállapodást érintő szöveg.)

text:
               26.6.2019

               HU

               Az Európai Unió Hivatalos Lapja

               C 215/2

      A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG
      F3 sz. HATÁROZATA
      (2018. december 19.)
      a szociális biztonsági rendszerek koordinálásáról szóló 883/2004/EK rendelet 68. cikkének a különbözeti kiegészítés számítási módszerével kapcsolatos értelmezéséről
      (EGT-vonatkozású és az EK–Svájc-megállapodást érintő szöveg)
      (2019/C 215/02)
      A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
      tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, melynek értelmében az igazgatási bizottság feladata, hogy foglalkozzon a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseivel kapcsolatos valamennyi igazgatási és értelmezési kérdéssel,
      tekintettel a 883/2004/EK rendelet 68. cikkére,
      tekintettel a 987/2009/EK rendelet 60. cikkére,
      mivel:

                  (1)

                  A 883/2004/EK rendelet 68. cikkének (2) bekezdése úgy rendelkezik, hogy egynél több tagállam jogszabályai szerint halmozódó, családi ellátásra vonatkozó jogosultságok esetében a családi ellátásokat az (1) bekezdés szerint elsőbbséget élvezőként kijelölt jogszabályoknak megfelelően nyújtják. Az egyéb összeütköző jogszabály(ok)ból adódó családi ellátásokra való jogosultságot az előbb említett jogszabályok által előírt összegig felfüggesztik, és szükség esetén különbözeti kiegészítést nyújtanak az ezt meghaladó összegre.

                  (2)

                  A 883/2004/EK rendelet egységes alkalmazásának elősegítése érdekében az igazgatási bizottság ezért egyetért abban, hogy egységes eljárást kell megállapítani az említett cikk végrehajtása érdekében a két vagy több érintett nemzeti jogszabály által biztosított összegek összehasonlítása, valamint az érintett intézmény által esetlegesen fizetendő különbözeti kiegészítés meghatározása tekintetében.
                  A 883/2004/EK rendelet 71. cikkének (2) bekezdésében előírt feltételekkel összhangban eljárva,

            A KÖVETKEZŐKÉPPEN HATÁROZOTT:

                  1.

                  Annak a tagállamnak az intézménye, amelynek jogszabályait nem jelölték ki elsőbbséget élvezőként a 883/2004/EK rendelet 68. cikkének (1) bekezdése szerint, összehasonlítja a család minden egyes tagja tekintetében a családi ellátásoknak az elsőbbséget élvezőként kijelölt jogszabályok szerinti összegét, valamint az intézmény által alkalmazott jogszabályok szerinti összegét.

                  2.

                  Az érintett intézmény az összehasonlítás minden egyes családtag tekintetében való elvégzését követően a két összeg különbségének megfelelő különbözeti kiegészítést fizet.

                  3.

                  Ezt a határozatot az Európai Unió Hivatalos Lapjában ki kell hirdetni. E határozat a kihirdetését követő huszadik napon lép hatályba.

               az igazgatási bizottság elnöke

            Bernhard SPIEGEL

         (1)  HL L 166., 2004.4.30., 1. o.

         (2)  HL L 284., 2009.10.30., 1. o.